Document ID: 32004D0682

KOMISIJOS SPRENDIMAS
2004 m. rugsėjo 9 d.
dėl papildomų dienų, kuriomis pagal Tarybos reglamento (EB) Nr. 2287/2003 V priedą laivai gali nebūti Danijos ir Jungtinės Karalystės uostuose
(pranešta dokumentu Nr. K(2004) 3407)
(autentiškas tik tekstas danų ir anglų kalbomis)
(2004/682/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. gruodžio 19 d. Tarybos reglamentą (EB) Nr. 2287/2003, 2004 metams nustatantį žvejybos galimybes ir atitinkamas sąlygas, taikytinas tam tikriems žuvų ištekliams ir žuvų išteklių grupėms Bendrijos vandenyse, o Bendrijos laivams - vandenyse, kuriuose sugavimai turi būti ribojami (1), ypač į jo V priedo 6 dalies c punktą,
kadangi:
(1)
Reglamento (EB) Nr. 2287/2003 V priedo 6 dalies c punkte nurodyta, kiek dienų tam tikri Bendrijos žvejybos laivai 2004 m. vasario 1 d.-gruodžio 31 d. gali nebūti minėto priedo 2 dalyje nurodytų geografinių teritorijų uostuose.
(2)
V priedo 6 dalies c punktu Komisijai suteikta teisė skirti papildomai dienų, kuriomis laivas gali nebūti uoste, kai jis turi to priedo 4 dalyje nurodytas žūklės priemones, remiantis eksploatacijos nutraukimo programų, skirtų laivams, kuriems taikomos šio priedo nuostatos, rezultatais, pasiektais nuo 2002 m. sausio 1 d.
(3)
Danija ir Jungtinė Karalystė pateikė duomenis apie žvejybos laivus, turinčius dugninius tralus, vilktinius ir panašius tinklus, kurių akutės dydis ne mažesnis kaip 100 mm, išskyrus bimtralus, kurie nebenaudojami nuo 2002 m. ir 2003 m.
(4)
Jungtinė Karalystė pateikė duomenis apie žvejybos laivus, turinčius bimtralus, kurių akutės dydis ne mažesnis kaip 80 mm ir kurie nebenaudojami nuo 2002 m. ir 2003 m.
(5)
Atsižvelgiant į pateiktus duomenis, Danijos ir Jungtinės Karalystės laivams, turintiems Reglamento (EB) Nr. 2287/2003 V priedo 4 dalies a ir b punktuose nurodytas žūklės priemones, turėtų būti skirta daugiau dienų,
PRIĖMĖ ŠĮ SPRENDIMĄ:
1 straipsnis
Be Reglamento (EB) Nr. 2287/2003 V priedo 6 dalies a punkte nustatytų dienų, kiekvienais kalendoriniais metais laivams, turintiems dugninius tralus, vilktinius ir panašius tinklus, kurių akutės dydis ne mažesnis kaip 100 mm, išskyrus bimtralus, papildomai skiriama dienų:
a)
Danijai - trys dienos;
b)
Jungtinei Karalystei - penkios dienos.
2 straipsnis
Jungtinės Karalystės laivams, turintiems bimtralus, kurių akutės dydis ne mažesnis kaip 80 mm, be Reglamento (EB) Nr. 2287/2003 V priedo 6 straipsnio a punkte nustatytų dienų, kiekvienais kalendoriniais metais papildomai skiriamos dar dvi dienos.
3 straipsnis
Šis sprendimas skirtas Danijos Karalystei ir Jungtinei Didžiosios Britanijos ir Šiaurės Airijos Karalystei.
Priimta Briuselyje, 2004 m. rugsėjo 9 d.

Labels: 18
6